Angliyaning «Chelsi» futbol klubi bosh murabbiy Joze Mourinoning klubdagi kelajagi borasida rasmiy bayonot bilan chiqdi. «Klub hozirgi vaziyatga tushuntirish beradi: Joze hamon biz tomonimizdan to‘liq qo‘llab-quvvatlanadi. Jozening o‘zi aytgani kabi, jamoa natijalari yaxshi bo‘lmagani bilan o‘yin sifati o‘sib borishi kerak. Shunday ekan, biz hozirda vaziyatni 180 darajada o‘zgartira olishga qodir bo‘lgan murabbiy bilan birga ishlayapmiz deb hisoblaymiz. Buni uddalashga qodir bo‘lgan jamoa unda bor», – deyiladi klub rasmiy saytidagi xabarda.